texts: ไม่ได้หรูอย่างเดียว ลุยก็ได้! . Honda CR-V 1.6 T 2017 ใหม่ ปรับโฉมทั้งคันเพิ่มไฟหน้า LED กระจังหน้าและกันชนใหม่สปอร์ตยิ่งขึ้น ภายในใหม่แบบ 7 ที่นั่ง ปรับได้อเนกประสงค์อย่างแท้จริง พร้อมสวิตช์เลือกตำแหน่งเกียร์ครั้งแรกในรถ SUV ในระดับนี้ . ใช้เครื่องยนต์ใหม่ขนาดดีเซล .6 ลิตร เทอรโบ i-DTEC 4 สูบ 16 วาล์ว ที่พัฒนาภายใต้เทคโนโลยีเอิร์ธดรีม และระบบเกียร์ 9 จังหวะใหม่ ระบบปุ่มกดเกียร์แบบไฟฟ้า เพิ่มระบบแสดงภาพมุมอับสายตาขณะเปลี่ยนเลน (Honda LaneWatch) พร้อมตลอดจนติดตั้งอุปกรณ์ด้านความปลอดภัยอย่างครบครันในทุกรุ่น นอกจากนี้ ยังได้เพิ่มอุปกรณ์อำนวยความสะดวก และเทคโนโลยีล้ำๆ อย่างประตูท้ายเปิด-ปิดไฟฟ้าเพียงกวาดปลายเท้าเท่านั้น . แต่ใครว่ารถสไตล์นี้จะพาไปคลุกดินคลุกฝุ่นไม่ไหว ขอบอกว่าทีมงาน CarGURU ไปพิสูจน์ด้วยตัวเองมาแล้ว ในทริปลัดเลาะข้ามพรมแดนตะลุยเส้นทางกัมพูชา-ลาวใต้-อุบลราชธานี รวมระยะทางกว่า 1,200 กิโลเมตร . ต้องบอกเลยว่าสมรรถนะนั้นไปได้อย่างสบายๆ ครับ ในกรณีที่เส้นทางที่ไม่ได้ราบเรียบตลอด มีขึ้นเขาลงห้วย อัตราเร่งอัตราแซงผ่านฉลุย ด้วยความที่ส่งกำลังด้วยระบบเกียร์อัตโนมัติ 9 สปีด และเป็นระบบเกียร์ไฟฟ้าที่ควบคุมการเปลี่ยนเกียร์ด้วยสวิตช์ จึงทำให้การขับขี่ในช่วงที่ต้องใช้ความเร็วในการเดินทาง หรือในจังหวะที่ต้องเร่งแซงก็ทำได้แบบสบายๆ ปิดรูทสั้นๆ ระยะ 392.8 กิโลเมตร ด้วยอัตราสิ้นเปลืองเฉลี่ย 14.4 กิโลเมตรต่อลิตร